ΓΡΑΠΤΗ ΕΡΩΤΗΣΗ E-3548/02

υποβολή: Cristiana Muscardini (UEN), Antonio Mussa (UEN)και Sergio Berlato (UEN) προς την Επιτροπή

(11 Δεκεμβρίου 2002)

Θέμα: Παρέμβαση της Ευρωπαϊκής Ένωσης για τις φυσικές καταστροφές που έπληξαν τη Βόρειο Ιταλία

Υπό το φως του πρόσφατου κανονισμού του Συμβουλίου της Ευρωπαϊκής Ένωσης για την ίδρυση Ταμείου Αλληλεγγύης(1), με χρηματοδότηση ύψους ενός δισεκατομμυρίου ευρώ, που θα χρησιμοποιείται για την ενίσχυση των πληθυσμών που πλήττονται από μείζονες καταστροφές, και έχονταςπόψη ότι το άρθρο 2, παράγραφος 2, εδάφιο 2 του ίδιου κανονισμού προβλέπει την παρέμβαση του Ταμείου για την ενίσχυση μιας περιοχής εφόσον η εν λόγω περιοχή επλήγη από τεράστια καταστροφή που έπληξε το μεγαλύτερο μέρος του πληθυσμού της, και λαμβάνονταςπόψη ότι οι πρόσφατες πολύ μεγάλες πλημμύρες, συνοδευόμενες από κατολισθήσεις και πλημμυρίδες που έπληξαν μια αρκετά εκτεταμένη περιοχή της Βόρειας Ιταλίας, η οποία περιλαμβάνει τις περιοχές Liguria, Piemonte, Lombardia, Friuli-Venezia Giulia και Veneto, προκάλεσαν την καταστροφή γεφυρών, οδικών αρτηριών, σιδηροδρομικών δικτύων, γεωργικών περιοχών με τις καλλιέργειες και το ζωϊκό πληθυσμό τους, και είχαν ως αποτέλεσμα την αναγκαστική εκκένωση χιλιάδων ατόμων των οποίων τα σπίτια έχουνποστεί σοβαρές ζημιές· έχοντας διαπιστώσει ότι οι πρώτες εκτιμήσεις των ζημιών, έστω και κατά προσέγγιση, πιστοποιούν την ανάγκη έργου αποκατάστασης πουπολογίζεται ότι σήμερα ανέρχεται σε περίπου 250 εκατομμύρια ευρώ, μπορεί η Επιτροπή να περιλάβει μεταξύ των ζωνών που πρόκειται να καλυφθούν από τις έκτακτες ενισχύσεις του επόμενου Ταμείου Αλληλεγγύης για τις φυσικές καταστροφές και τις προαναφερθείσες περιοχές της Βόρειας Ιταλίας·

(1) ΕΕ L 311 της 14.11.2002, σελ. 3.

Απάντηση του κ. Barnier εξ ονόματος της Επιτροπής

(24 Φεβρουαρίου 2003)

Αντιδρώντας στις πρόσφατες πλημμύρες του θέρους του 2002 που προκάλεσαν τεράστιες ζημίες σε πολλές περιοχές της κεντρικής Ευρώπης, η Επιτροπή πρότεινε αμέσως τη δημιουργία του Ταμείου Αλληλεγγύης της Ευρωπαϊκής Ένωσης (ΤΑΕΕ), ένα νέο χρηματοδοτικό μέσο με πόρους ύψους 1 δις ευρώ ετησίως. Σκοπός του ταμείου είναι η παροχή άμεσης βοήθειας σε ανθρώπους, περιφέρειες και χώρες που επλήγησαν από μείζονες καταστροφές για να τους βοηθήσει να επιστρέψουν το συντομότερο δυνατό σε ομαλές συνθήκες διαβίωσης. Σε στενή συνεργασία με το Κοινοβούλιο και το Συμβούλιο, το νέο μέσο δημιουργήθηκε σε χρόνο ρεκόρ και άρχισε να ισχύει από τις 15 Νοεμβρίου 2002(1).

Ως μείζων καταστροφή νοείται, κατά την έννοια του κανονισμού, κάθε καταστροφή που προκαλεί, σ' ένα κράτος μέλος ή σε μία χώρα που βρίσκεται σε διαδικασία διαπραγματεύσεων ένταξης, ζημιές που εκτιμώνται είτε σε άνω των 3 δις ευρώ είτε σε άνω του 0,6 % του ΑΕΕ. Στην περίπτωση της Ιταλίας, θα εφαρμοστεί το κατώφλι των 3 δις.

Υπό εξαιρετικές περιστάσεις, μια περιοχή μπορεί επίσης να λάβει ενίσχυση από το ταμείο, εφόσον η εν λόγω περιοχή επλήγη από τεράστια καταστροφή η οποία έπληξε το μεγαλύτερο μέρος του πληθυσμού της και είχε σοβαρές και μακροχρόνιες επιπτώσεις στις συνθήκες διαβίωσης και στην οικονομική σταθερότητα της περιοχής.

Η κινητοποίηση του ΤΑΕΕ απαιτεί τηνποβολή αίτησης στην Επιτροπή από τις αρμόδιες αρχές εντός δέκα ημερών από την ημερομηνία κατά την οποία συνέβη η πρώτη ζημία. Για καταστροφές που συνέβησαν μεταξύ 1ης Αυγούστους και 15ης Νοεμβρίου, ημερομηνία θέσης σε ισχύ του κανονισμού για το ΤΑΕΕ, οι αιτήσεις πρέπει ναποβληθούν εντός δύο μηνών από την τελευταία ημερομηνία.

Εξάλλου, στο πλαίσιο των προγραμμάτων περιφερειακής ανάπτυξης που χρηματοδοτούνται από τα Διαρθρωτικά Ταμεία, η Ένωση μπορεί να συμβάλει στην οικονομική ανασυγκρότηση στις επιλέξιμες γιάυτή την πολιτική περιφέρειες βάσει των χρηματοδοτικών κονδυλίων που έχουν ήδη καθοριστεί για την περίοδο 2000-2006.

Επιπλέον, στις περιφέρειες της βόρειας Ιταλίας, η Ένωση μπορεί να συμβάλει στην οικονομική ανασυγκρότηση αγροτικών περιοχών μέσω του ΕΓΤΠΕ, τμήμα Εγγυήσεων, εάν το μέτρο αυτό προβλέπεται στο σχετικό πρόγραμμα αγροτικής ανάπτυξης που έχει εγκριθεί για την περίοδο 2000-2006.

(1) Κανονισμός του Συμβουλίου (ΕΚ) αριθ. 2012/2002 της 11ης Νοεμβρίου 2002 για την ίδρυση του Ταμείου Αλληλεγγύης της Ευρωπαϊκής Ένωσης, ΕΕ L 311 της 14.11.2002.